محەممەد بەحرولعلوم

ئایەتوڵڵا محەممەد بەحرولعلوم (، ماوەی ژیان: ١٧ی کانوونی یەکەمی ١٩٢٧ - ٧ی نیسانی ٢٠١٥) سیاسەتڤانێکی عێراقی و پێشەوایەکی شیعەی دوانزە ئیمام بوو. لەپاش ڕووخاندنی سەددام حوسێن و دروستکردنی ئەنجومەنی حوکمی عێراق سەرۆکی کاتیی ئەنجومەنەکە بووە و لە مانگی ئازاری ٢٠٠٤دا بووەتەوە بە سەرۆکی ئەنجومەنەکە.

 ژیانی 
محەممەد بحرولعلوم زانکۆی نەجەفی تەواوکردووە، لە ساڵی ١٩٧٩دا بڕوانامەی دکتۆرای لەزانکۆی قاھیرە وەرگرتووە. لەماوەی دەسەڵاتی سەددامدا بەرھەڵستکاری حکومەت بووە، لەساڵی ١٩٦٩دا بەبێ ئامادەبوونی، بڕیاری  لەسێدارەدانی بۆ دەرکرا.

لەساڵی ١٩٩٢دا چووە لەندەنی پایتەختی بەریتانیا، لە تشرینی دووەمی ھەمان ساڵدا گەڕایەوە، پاشان ھەتا ڕووخاندنی سەددام حوسێن لە لەندەن مایەوە.

 ئەنجومەنی حوکمی عێراق 
دوای دامەزراندنی ئەنجومەنی حوکمی عێراق، محەممەد بەحرولعلوم وەکو سەرۆکی کاتی دیاریکرا و لە ١٣ی تەمووزی ٢٠٠٣ تا کۆتایی مانگەکە بەردەوام بوو. پاشان لەمانگی ئازاری ٢٠٠٤ بە سەرۆکی ئەنجومەنەکە دیاریکرایەوە.

 مردنی 
لە ٧ی نیسانی ٢٠١٥ بەھۆی نەخۆشیەوە لەشاری نەجەف کۆچی دوایی کرد.

 سەرچاوەکان 



|-

پۆل:سەرۆک وەزیرانی عێراق
پۆل:لەدایکبووانی ١٩٢٧
پۆل:مردووانی ٢٠١٥
پۆل:شیعە عێراقییەکان
پۆل:سیاسەتمەدارە عێراقییەکان